Í gær fengu nemendur frábæra fræðslufyrirlestra undir nafninu Fávitar + karlmennskan . Nemendur hlýddu á fyrirlestrana í tveimur hollum , fyrst eldri nemendur og síðan yngri . Fyrirlestrarsalur skólans var fylltur í bæði skiptin og hlýddu nemendur með athygli á þessa frábæru fyrirlestra . Fávitar og karlmennskan eru fyrirlestrar um mörk , samskipti og karlmennsku . Markmið þeirra er að stuðla að uppbyggilegra jafnréttissamfélagi . Áður var um sitt hvort atriðið að ræða en í haust ákváðu þau Sólborg og Þorsteinn að leiða saman hesta sína og bjóða upp á fyrirlestrana saman .